Diari Oficial de la Generalitat Valenciana


Sumari del DOGV 3532, del 06-07-1999 (1999/5163)

ORDRE de 24 de maig de 1999, de la Conselleria de Cultura, Educació i Ciència, per la qual es prorroga i concedix l'autorització provisional per a impartir el primer i segon cicle de l'Educació Secundària Obligatòria, al centre docent privat Vilavella, de València.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3532

Data del DOGV
:   06-07-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/5163


Data del document
:   24-05-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * València
    * ensenyament privat

ORDRE de 24 de maig de 1999, de la Conselleria de Cultura, Educació i Ciència, per la qual es prorroga i concedix l'autorització provisional per a impartir el primer i segon cicle de l'Educació Secundària Obligatòria, al centre docent privat Vilavella, de València. [1999/5163]
  
L'expedient ha sigut iniciat pel representant de la titularitat del centre, en sol·licitud de pròrroga i concessió de l'autorització provisional per a impartir el primer i segon cicle de l'Educació Secundària Obligatòria.
  
L'Ordre de 10 de febrer de 1998, de la Conselleria de Cultura, Educació i Ciència (DOGV de 02.04.98) prorrogà per al curs 1997/98 l'autorització provisional del centre per a impartir el primer cicle d'Educació Secundària Obligatòria.
  
El centre té autorització per a impartir Educació Primària/EGB i Batxillerat Unificat Polivalent per les ordres de 6 de maig de 1992 (DOGV de 24.06.92) i de 17 d'abril de 1985 (DOGV de 01.08.85) respectivament.
  
La Direcció Territorial de València, a la vista de l'informe de la Inspecció Educativa, eleva proposta favorable a allò sol·licitat.
  
Vists la Llei Orgànica 8/1985, de 3 de Juliol (BOE de 04.07.85) reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90) d'Ordenació General del Sistema Educatiu; el Reial Decret 173/98, de 16 de febrer, pel qual es modifica i completa el Reial Decret 986/1991, de 14 de juny (BOE de 25.06.91) pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE 26.06.91) pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
Prorrogar fins a la finalització del curs escolar 98/99 l'autorització provisional per a impartir el primer cicle de l'Educació Secundària Obligatòria al centre docent privat Vilavella, de València, número de codi 43197618.
  
Segon
  
Autoritzar provisionalment al mateix centre, durant els cursos 1998/99 i 1999/2000, per a impartir els ensenyaments del segon cicle d'Educació Secundària Obligatòria, per a dos unitats d'un total de 60 llocs escolars.
  
Tercer
  
La present ordre afecta exclusivament els cursos acadèmics especificats, sense perjudici de la possibilitat de pròrroga en cursos successius, sempre que continuen donant-se les necessitats d'escolarització que la justifiquen i el límit temporal que establix la normativa vigent d'aplicació.
  
Quart
  
El funcionament de les citades unitats de primer cicle d'Educació Secundària Obligatòria es farà en els espais que el centre té autoritzats com d'Educació Primària. En conseqüència, la suma total d'unitats d'Educació Secundària Obligatòria i Primària no podrà excedir el nombre autoritzat per a l'últim dels mencionats nivells.
  
De la mateixa forma el funcionament de les unitats de segon cicle d'Educació Secundària Obligatòria es farà en els espais que el centre té autoritzats com de Batxillerat Unificat Polivalent i, en conseqüència, la suma total d'unitats d'Educació Secundària Obligatòria i Batxillerat Unificat Polivalent no podrà excedir el nombre autoritzat per a l'últim dels citats nivells.
  
Disposició addicional
  
La citada autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contencios Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 24 de maig de 1999
  
El conseller de Cultura, Educació i Ciència
  
MANUEL TARANCÓN FANDOS